Možnosť tehotenstva pri výskyte nepravidelnej menštruácie
Keď som mala menštruáciu koncom januára a začiatkom februára mi skončila menštruácia a doteraz mi menštruácia neprišla môžem byť tehotná
Dobrý deň,
ďakujeme za Vašu otázku.
Meškanie menštruácie môže mať viaceré príčiny. Medzi najčastejšie príčiny meškania menštruácie patrí tehotenstvo, stres, úzkosť, výkyvy v telesnej hmotnosti (nárast aj úbytok hmotnosti), syndróm polycystických vaječníkov, hormonálna nerovnováha, nadmerná fyzická aktivita, prebiehajúce ochorenie, užívanie liekov a iné. V prípade pochybnosti o možnom tehotenstve je možné spraviť si tehotenský test v domácom prostredí alebo navštíviť gynekológa. Jedine gynekológ na základe vyšetrenia dokáže s istotou potvrdiť/vylúčiť tehotenstvo.
Prajem pekný zvyšok dňa.
S pozdravom
Mgr. Emma Halás Haluščíková